Bu alǝm hüsninǝ heyrandır, ey dust!
Bu alǝm hüsninǝ heyrandır, ey dust! 
Sana bu qönçǝ lǝb xǝndandır, ey dust! 

Mǝn ol Yǝqubi-nisbǝt zar buldum, 
Cǝmalın Yusifi-Kǝnandır, ey dust! 

Hilali qaşını ta gördü çeşmim, 
Bu canım eydinǝ qurbandır, ey dust! 

Sana bu künfǝkan valeh bulubdur, 
Ki, hüsnin surǝti-rǝhmandır, ey dust!

Cǝmalın sǝfhǝsindǝ xǝttü xalın, 
Yüzündǝ ayǝti-qurandır, ey dust. 

Sǝnin eşqin vücudim şǝhri içrǝ, 
Bu könlüm tǝxtinǝ sultandır, ey dust! 

Xǝtaiyǝ demişsǝn cövr edim çox, 
Yenǝ lütfü yenǝ ehsandır, ey dust!

XVI əsrin qəzəlləri